b'\n_START_ARTICLE_\nStratovulkan\n_START_PARAGRAPH_\nStratovulkan, imenovan tudi kompozitni vulkan je visok, sto\xc5\xbe\xc4\x8dasto oblikovan ognjenik, ki je sestavljen iz mnogo plasti strjene lave in vulkanskega pepela. Zna\xc4\x8dilno za stratovulkane je, da imajo strm profil, periodi\xc4\x8dno pa izbruhnejo z veliko eksplozivno silo. Lava iz teh vulkanov je zelo viskozna in se kmalu ohladi in strdi ter obi\xc4\x8dajno ne dela ve\xc4\x8djih rek. _NEWLINE_Stratovulkani se pojavljajo v verigah ali pasovih vzdol\xc5\xbe tektonskih plo\xc5\xa1\xc4\x8d, kjer se oceanska skorja pogreza pod celinsko skorjo. Verige stratovulkanov se tako raztezajo v osrednjih Andih, na Japonskem in na Aleutih.'